《浮邱》
明代·李畅

此地堪招隐，因之纪胜游。瑶坛耀风日，琪树几春秋。

绿羽仙人盖，朱明太史楼。偶来扫云石，杯酒任夷犹。

作者简介：李畅，字若无。南海人。待问父。少读书学诗，舍旁有洲，尝建知津亭于其上，邀文士相唱和。年四十，以父命出为掾吏，仕司嘉兴狱。迁任韶州司仓，寻转边蓬尉。以子待问贵显，获封赠户部尚书。有《蜩笑集》。清温汝能《粤东诗海》卷三七有传。